РЕПУБЛИКА СРБИЈА

ОПШТИНА АРАНЂЕЛОВАЦ

ОПШТИНСКА УПРАВА

Бр. 06-564/2022-01-4

22.09.2022. године

Аранђеловац

ОПШТИНСКОМ ВЕЋУ ОПШТИНЕ АРАНЂЕЛОВАЦ

34 300 Аранђеловац

ул. Венац Слободе 10

ПРЕДМЕТ: Достава Нацрта Одлуке о матичним подручјима на тариторији општине Аранђеловац.

У прилогу овог дописа достављамо Вам Нацрт Одлуке о матичним подручјима на тариторији општине Аранђеловац. Нацрт Одлуке израђен је у складу са Законом и општинским прописима и нормативно-правно је уређен.

Предлажемо да Општинско веће утврди предлог ове Одлуке и достави Скупштини општине Аранђеловац на разматрање и усвајање у складу са Статутом општине Аранђеловац.

Обрадио: Начелник Општинске управе

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Милан Глушац, руководилац Негослав Петронијевић

Одељења за општу управу и

заједничке послове

НАЦРТ

На основу члана 8. став 1. Закона о матичним књигама („Службени гласник РС”, бр. 20/09, 145/14 и 47/18), члана 32. став 1.тачка 6) Закона о локалној самоуправи („Службени гласник РС”, бр. 129/07, 83/14 - др. закон, 101/16 - др. закон и 47/18) и члана 33. став. 1. тачка 6) Статута општине Аранђеловац („Службени гласник општине Аранђеловац“, бр. 2/19),

Скупштина општине Аранђеловац, по прибављеном мишљењу Министарства државне управе и локалне самоуправe бр. \_\_\_\_\_\_ од \_\_\_\_\_\_. године, на седници одржаној \_\_\_\_\_\_\_\_. 2022. године, донела је

**О Д Л У К У**

**о матичним подручјима на територији општине Аранђеловац**

1. Овом одлуком одређују се матична подручја за која се воде матичне књиге на територији општине Аранђеловац и седишта матичних подручја.

2. Матична подручја за које се воде матичне књиге на територији општине Аранђеловац су:

* Матично подручје Аранђеловац, које чине насељена места: Аранђеловац, Буковик, Босута, Врбица, Венчане, Вукосавци, Гараши, Горња Трешњевица, Мисача, Јеловик, Тулеж, Раниловић, Прогореоци, Даросава, Орашац, Стојник, Копљаре, Бања и Брезовац.

1. Седиште матичног подручја Аранђеловац је у Аранђеловцу, ул. Венац Слободе бр. 10.
2. Даном почетка примене ове одлуке престаје да важи Одлука о матичним подручјима на територији општине Аранђеловац („Службени гласник општине Аранђеловац'', бр.103/18).
3. Ова одлука ступа на снагу даном објављивања у „Службеном гласнику Републике Србије“, а примењиваће се од 1. јануара 2023. године.

СКУПШТИНА ОПШТИНЕ АРАНЂЕЛОВАЦ

Бр. 06-\_\_\_\_/2022-01-2 од \_\_\_\_.2022.године

ПРЕДСЕДНИК СКУПШТИНЕ

Никола Обрадовић

Образложење

Правни основ за доношење ове Одлуке је члан 8. став 1. Закона о матичним књигама (''Сл. гласник РС'', бр. 20/2009, 145/2014 и 47/2018) којим је прописано да се матично подручје одређује одлуком скупштина општине, по прибављеном мишљењу министарства надлежног за послове управе, и члан 32. став 1.тачка 6) Закона о локалној самоуправи („Службени гласник РС”, бр. 129/07, 83/14 - др. закон, 101/16 - др. закон и 47/18) и члан 33. став. 1. тачка 6) Статута општине Аранђеловац („Службени гласник општине Аранђеловац“, бр. 2/19) којима је прописано да Скупштина општине доноси прописе и друге опште акте.

Разлог за доношење ове Одлуке је потреба за рационализацијом и централизацијом наведених послова.

Општина Аранђеловац има 4 матична подручја и то матична подручја Аранђеловац, Бања, Даросава и Орашац. Услед дигитализације рада Општинске управе и прелазак на електронско издавање извода и других података којима располаже матична служба а посебно изменом законских одредби по којима орган не може да захтева од странке податке о којима постоји службена евиденција, престаје потреба за постојањем издвојених матичних подручја.

Предложено спајање матичних подручја задовољава потребе грађана насељених места која улазе у једно матично подручје и овако предложена матична подручја испуњавају критеријуме из Упутства о вођењу матичних књига и обрасцима матичних књига.

Матично подручје Аранђеловац, које чине насељена места Аранђеловац, Буковик, Босута, Врбица, Венчане, Вукосавци, Гараши, Горња Трешњевица, Мисача, Јеловик, Тулеж, Раниловић, Прогореоци, Даросава, Орашац, Стојник, Копљаре, Бања и Брезовац, налази се у седишту Општинске управе у Аранђеловцу и испуњава све услове из критеријума за одређивање матичних подручја.

Матично подручје Аранђеловац има обезбеђене кадровске и техничке капацитете за обављање послова.

За реализацију ове Одлуке нису неопходна посебна финансијска средства.

У смислу изложеног, предлаже се доношење ове Одлуке.

ПРЕДЛАГАЧ:

Општинско Веће

СТРУЧНА ОБРАДА:

Одељење за опште и заједничке послове